
   REPUBLIKA HRVATSKA
[bookmark: _Hlk95292189]   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA
Odsjek za infrastrukturu, zaštitu okoliša i obnovu 
Petra Krešimira IV. br. 1, 35 000 Slavonski Brod
tel: 035/443-126
e-mail: komgosp@bpz.hr
KLASA: UP/I 352-02/24-01/05
URBROJ: 2178-03-02/5-24-3
Slavonski Brod,  14. svibanj 2024. godine

Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Perice Krištije, OIB 60037507080, Ulica Vladimira Becića 16E, 35250 Oriovac, za provedbom  postupka Prethodne ocjene prihvatljivosti za ekološku mrežu  zahvata izgradnje poslovne građevine,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Izgradnja automehaničarske radionice – servisa“, na području Općine Brodski Stupnik,  Brodsko-posavska  županija, nositelj  zahvata: Krištija Perica, Ulica Vladimira Becića 16E, Oriovac,  prihvatljiv  je  za  ekološku  mrežu.
      2.     Ovo Rješenje izdaje se na rok od četiri godine.
      3.    Ovo Rješenje objavljuje  se  na  mrežnim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 3. travnja  2024. god., zahtjev  nositelja zahvata Perice Krištije iz Oriovca, Ulica Vladimira Becića 16E, upućenog putem opunomoćenika  tvrtke AMBIJENT-RST d.o.o. iz Slavonskog Broda, Naselje kralja Tomislava 3/2, za provedbom postupka Prethodne ocjene prihvatljivosti za ekološku mrežu za zahvat  izgradnje automehaničarske radionice (P) - servis, na kčbr. 1915/4 k.o. Stari Slatinik, na području Općine Brodski Stupnik. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje, arhitektonski projekt (koji je izradio AMBIJENT-RST d.o.o. iz Slavonskog Broda, ZOP: 1015-24, br. 010124, u ožujku 2024. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/24-01/05, URBROJ:2178-03-02/5-24-1, od 5. travnja 2024. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo, Zavod za zaštitu okoliša i prirode je dostavio  traženo mišljenje (KLASA: 352-03/24-02/394, URBROJ: 517-12-2-3-2-24-2, od 9. svibnja  2024. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom je predviđena izgradnja automehaničarske radionice (servis) na kčbr. 1915/4 

k.o. Stari  Slatinik (nastala  spajanjem  kčbr.  1915/4 i  kčbr. 1915/6 k.o. Stari Slatinik) u građevinskom 
području unutar neizgrađenog dijela gospodarsko-proizvodne namjene, što je u naravi Posavska ulica bb, u naselju Stari Slatinik. Predmetna građevina će biti slobodnostojeća prizemna građevina dimenzija 20 x 12 m. Građevinu je potrebno priključiti, tehnički ispravno na način i prema posebnim uvjetima te uvjetima priključenja, od pravnih osoba sa javnim ovlastima. Kao kolno-pješački prilaz predmetne građevine, predviđa se korištenje prilaza na postojeću prometnu površinu - put. Građevina će se priključiti na sustav javne vodoopskrbe i sustav javne odvodnje, ukoliko je takav sustav uspostavljen. U suprotnom, vodoopskrba će se provoditi na higijenski način prema mjesnim prilikama, a odvodnja sanitarno-otpadnih voda će se provoditi u vodonepropusnu sabirnu jamu. Čiste oborinske vode će se skupljati vertikalnim i horizontalnim olucima te ispuštati na okolnu površinu.  

Planirani zahvat nalazi se unutar područja ekološke mreže (Uredba o ekološkoj mreži i nadležnostima javnih ustanova za upravljanje područjima ekološke mreže, „Narodne novine“, br. 80/19 i 119/23): Područja očuvanja značajnog za ptice (POP) HR1000005 Jelas polje.

Prema podacima Ministarstva gospodarstva i održivog razvoja, na lokaciji planiranog zahvata nalaze se travnjačka staništa koja predstavljaju stanište pogodno za ciljne vrste POP HR1000005 Jelas polje:  siva guska (Anser anser), bijela roda (Ciconia ciconia), eja močvarica (Circus aeruginosus), eja strnjarica (Circus cyaneus), pjegava grmuša (Sylvia nisoria), ždral (Grus grus), rusi svračak (Lanius colurio), sivi svračak (Lanius minor), crna lunja (Milvus migrans), značajne negnijezdeće populacije pataka i vivka (Vanellus vanellus). Provedbom zahvata doći će do gubitka najviše 0,1 ha, koliko iznosi veličina čestice na kojoj se planira provesti zahvat. Uzimajući u obzir ukupnu rasprostranjenost pogodnih staništa za ciljne vrste (od 5880 ha do 24940 ha), može se isključiti mogućnost značajnog negativnog utjecaja provedbe zahvata na ciljeve očuvanja i cjelovitost navedenog područja ekološke mreže


Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje automehaničarske radionice – servisa, na kčbr. 1915/4 k.o. Stari Slatinik, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi 
postupak procjene utjecaja na okoliš ili postupak ocjene o potrebi  procjene utjecaja  na  okoliš  prema

posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 


Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
                                                                                         Ljiljana Curić, dipl.ing.







Dostaviti:
1. Perica Krištija, Ulica Vladimira Becića 16E, 35250 Oriovac
1. AMBIJENT-RST d.o.o., Naselje kralja Tomislava 3/2, 35000 Slavonski Brod
1. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
1. Državni inspektorat, Sektor zaštite prirode, Šubićeva 29,  10000 Zagreb
1. - u spis predmeta

________________________________________________________________________________________________________________
KLASA: UP/I 352-02/24-01/05, URBROJ: 2178-03-02/5-24-2
Ova isprava potpisana je kvalificiranim elektroničkim potpisom, a isti je vidljiv na posljednjoj nenumeriranoj stranici.                                                          

